
Qiiquan graviditatis extrauterinae inprimis abdominalis permulta jam exempla im 
libris reperiantur, casus tamen quidam rarior, qui in vivente jam dirnotus est, descri- 
bendo dignus mihi videtur. $i quidem non ignorem, novi quidquam hoc in opusculo 
"lectori me laturum minime esse, graviditas tamen extrauterina tam mirabilis est ano- 
malia, tantique momenti vel medico practico vel literario viro atque et forma et de- 
cursu et exitu tantas praebet varietates, ut de scribenda dissertatione inaugurali cogi- 
tantem hie casus ad enarrandum me adduxerit. 

Priusquam ad rem ipsam accedam non possum, quin lll. Profess. Litzmann, 
praeceptori meo summe venerando gratias agam maximas, quod non modo praeparatum 
deseribendum eum historia graviditatis mihi concesserit, sed etiam ad libros exquisi- 


tissimos assequendos liberaliter me adjuverit. 





Casuum graviditatis abdominalis, quos in libris invenio, primus a Franc. bou- 
chard (anno 1661), alius deinde a Laur. Straussio (anno 1662) descriptus est. Magna 
casuum copia illas secuta est descriptiones, sicut. Hecker in enumeratione sua statisti- 
ea*) casus jam 132 commemoret. Quos singulos accuratius perserutari hujus opusculi 
proposito non respondet. 

Graviditas extrauterina inprimis abdominalis quum ipsius exitus varietates prae- 
beat multiplicissimas, et hac de re et quibusdam aliis nonnulla praemitteré mihi liceat. 

Ceterae categoriae graviditatis extrauterinae, ut nominem, graviditas tubaria, 
interstitialis, nec minus oarica, quam existere tamen adhuc sine dubio demonstratum 


. 


non est, dum plerumque jam ante mensem graviditatis tertium ruptura sacci foetalis 
D eode c MDAMR NEMPE 


*) Hecker. Beitràge zur Lehre von der Extrauterinschw. 

matris vitae finem faciunt, in plurimis graviditatis abdominalis casibus non solum 
foetum fieri maturum, verum etiam matrem omnino sanescere observatum est.  Ca- 
suum gravid. abdominalis ab HeckerZcollectorum, ut diximus 132, 76 hunc, 56 in 
morte matris exitum habuerunt, quae ratio vel conspicue fausta nominanda sit. 

Sanatio vario modo effici potest: 

I. Foetus macerescit, partes ejus molles in detritum dilapsae internam sacci 
superficiem ad suppurandum irritant, ita ut cavum sacci foetalis in abscessum quasi 
commutetur, in quo nisi ossa foetalia partes durae non remaneant. Haec tarde cum 
pure perforatione ex abdomine eliminantur et quidem: 

à. per anum, qui exitus omnium saepissime accidit. Casuum ab Hecker comme- 
moratorum, qui in sanationem transiebant, 28 hoc modo sanuerunt. A Marsilio 
Cognato (1. 4. var. obs. eap. 9), ab Joh. Langio (1—2 Epist. Medic. 39); deinde in 
Ploucquet Lit. med. digest, in Dictionnaire de Médic., in Philosoph Transact, in 
»,Schmidt's Jahrbüchern* ete. talia exempla narrantur. 

Ad foetum hac via eliminandum fere sine exceptione complures anni opus. sunt. 
Plerumque longiore tempore post graviditatem abdominalem perfectam et quidem 
eo serius, ut videtur, quo longius foetus evolutio progressa, initium capit elimi- 
natio. Decem enim in casibus, in quibus eliminatio brevi tempore graviditatem 
sequebatur, foetus mensium modo 3—-8 fuit, qui casus etiam et lenius et ocius 
decurrentes paucos interdum menses tantum duraverunt. Ceteris in casibus 18 
ab Hecker collectis, in quibus foetus ad maturitatem  perveniebat, ante eliminua- 
tionis ossium initium anni 1—8  praeterlerunt.*) Non raro tempore interjecto 
graviditates intrauterinae ortae sunt. Casus quidam in quo ossa foetalia anno 
decimo quinto demum post graviditatem et per anum et per abscessum in re- 
gione perinaeali expulsa sunt atque inater sanuit, in ,,Schmidt Jahrbüchern* vol. 
LVII. pag. 326, aliusque, qui anno vicesimo quinto post gravid. simili modo in 
sanationem matris transiit, in eodem libro vol. LXXX. Nr. 12 pag. 326 reperitur. 

b. Eliminatio per ventris parietem quoque non raro observatur. 

Talia exempla, quorum Hecker 15 collegit, a Thom. Bartolino (de insol. part. 
hum. viis. Hafniae 1666), ab Albucasi (chirurz. 1. 4. cap. 76) a Marcello Donato 
(Hist. Med. Mir. cap. 22); nec minus in Ploucquet, Literat. med. digest. Tub. 1808 
(Tom.II pag. 182—85 Foetus extrauterini excretio per abdomen); in Diction. de 
Médie Tom. 14, in Philosoph. Transact. vol. XIX, ,,Schmidt Jahrb.,* etc. etc. enar- 
rantur. s 

Plerumque ad hanc quoque eliminationem foetus instituendam complures anni 
postulantur. Casuum 15 ab Hecker collectorum sunt 7, in quibus mulieres ante 


*) Hecker. Beitràge zur Lehre von der Extrauterinschw. 

eliminationem perfectam graviditates intrauterinas absoluerunt. Processus elimina- 
tionis tamen ingressus hic artis auxilio plus minusve adjuvari potest. 

c. Eliminatio per vaginam rarissime est observata. Ploucquet exempla quattuor 
ossium foetalium eliminationis per vaginam commemoravit. Ab alüs quoque auc- 
toribus (Dr. Smith, Dr. Praels, Colman etc.) hie exitus descriptus est. 

Ipsa perforatione ossium foetus in vesicam, ex qua lithotomia removebantur, 
sanationem effectam esse dicitur. (Sedillot. J. d. Méd. I. XIII. p. 70) 


II. Partes foetus vietae et durae fiunt, quamquam ejus forma non 
valde commutatur. 

Casuum 132 ab Hecker collectorum sunt 17, qui hoc modo ad sanationem per- 
veniebant,*) qua re hic quoque exitus rarus minime nominari potest.  Conimutatio 
foetus in lithopaedion ejusmodi perficitur, ut primum liquor foetum circumluens postea- 
que liquor telis ejus imbibitus gradatim resorbeatur, dum eodem tempore salium calcis 
major quantitas in iis deponatur, quod foetum quasi lapidescere efficit. Haec indu- 
ratio primum in sacci foetalis tela observatur, de qua gradatim in partes telarum foe, 
talium superficiales (in cutem telamque cellulosam subcutaneam) se propagat.  harissi- 
me in musculos quoque salia calcis deponuntur, quod tamen in lithopaedio ab Albosio, 
nec minus in eo à Mühlbeck, Walter, Nebel descripto factum esse videtur. In orga- 
nis foetus profundioribus magnam adipis copiam saepe invenimus. Viscera non raro 
omnino conservata nisi paullo sicciora apparent; aliis tamen in casibus haec quoque 
varias commutationes inprimis eam in adipis massam vel sebaceo vel cetaceo similem 
ostendunt. Interdum singula organa certe dignosci omnino non possunt. 

Utrum tempus graviditatis sit longius an brevius ad hanc commutationem foe. 
tus parum 'momenti habere videtur, ut exempla docent. Foetus a Mascagni, quamquam 
quattuordecim per annos in cavo abdominis retentus, multo minus apparuit commuta- 
tus, quam lithopaedion a Bónisch descriptum, quod sex per annos modo in ventre si- 
tum erat. Nec minus casus Chestoni ab illo Lacroixi se differt. Dum ille, qui 52 per 
annos in ventre retinebatur, exceptis partibus superficialibus sacco adversis omnino 
fuit conservatus, hie in massam adipi cadaverum similem commutatus apparuit. 

Descriptiones lithopaediorum accuratiores praesertim in libello a Kieser**) nec 
non in opusculo a Schulze***) reperimus. 


In hoe quoque exitu graviditates intrauterinas etiamsi raro accidere posse ob- 
servatum est. (cfr. Kieser. Steinkind v. Steinzell.) 


*; Hecker, l. c. 
**) Kieser, Beschrbg. des Steinkindes von Leinzell. 
***, Schultze, dissert, inaug. Halae 1846. 

Casuum sanationis ab Hecker collectorum adhuc 16 restant, quorum 11 Lapa- 
rotomia, 3 Episiotomia, 2 modo ignoto sanati sunt *). 

Exitus lethalis, cujus exempla 56, ut diximus, ab Hecker collecta sunt, in ea- 
sibus 18 marasmo, in 12 peritonitide, in 7 ruptura sacci haemorrhagiaque, in 2 ileo, 
in 1 hydrope, in 12 operationibus effectus est *). 

In casibus, quibus organismus graviditatem abdominalem consequentia susti- 
nere non potuit, sed aut inter eliminationis processum, aut jam antea consumptione 
virium e vita decessit, casus, quem infra enarrare mihi proposui, quoque numerandus 
est. "Plurimis in graviditatibus abdominalibus foetum maturitatem exsequi invenimus; 
ipsum foetum supermaturum in sacco foetali anomali facilius quam in utero oriri 
videtur. Sunt enim observationes, quibus hoc statuere cogimur. ln casu a Gross; 
(Gazetta medica di Milano 1845. — Gazette médical 1846, pag. 50), foetus motiones 
23 per menses a gravida sentitae sunt. Praeterea haec res, ut in lithopaediis inter- 
dum dentes perfecti in maxillis reperiantur, alio modo explicar! non potest. 

Vita foetalis fere sine exceptione alimento deficiente exstinguiter. Quo imper- 
fectius itaque sanguinis cireulatio inter foetum et matris partes remansit, eo priore 
tempore mortem foetus evenire opus est. Usque ad finem graviditatis normalem 
nutricatio ut supra diximus, sufficere solet. 'Tum autem contractionibus musculorum 
abdominis nec minus fortasse iis ipsius sacci foetalis gravius perturbari circulationem, 
quain in graviditate intrauterina nobis suspicandum est. Sub finem enim mensis noni 
vel initio mensis decimi graviditatis contractiones musculorum abdominis, ut in partu 
normali, in graviditate extrauterina quoque apparere constat. Harum contractionum 
effectu partes foetus firmiores non raro in molliores inprimuntur, quare foetus forma 
commutatur nec non inflexiones columnae vertebrarum, dislocationes ossium cranii, 
et Ipsae fracturae ossium oriri possunt. (Quo loco dolores ad partum sub finem gra- 
viditatis extrauterinae quoque apparentes oriantur, sententiae adhuc inter se differunt. 
Alteri enim uterum alteri saccum foetalem hunc locum esse putant. Etsi uterus saepe 
auctus ejusque parietes crassiores inveniuntur, in solo utero tamen hos dolores oriri 
non verisimile est. Aucta enim substantia uteri, quae praeterea nequaquam semper 
observatur, ad illos dolores gravissimos explicandos non sufficit, etiamsi contractiones 
in utero vacuo oriri posse non ignoramus. Quamobrem dolores contractionibus sacci 
foetalis praecipue oriri verisimilius mihi videtur; quas contractiones re vera adesse 
demonstratio fibrarum muscularium intra sacci parietes**), nec minus casus a Zwanck 
descriptus ***), in quo placenta sacci contractionibus per vulnus abdominis |expelle- 
batur, minimo dubitare jubet. (Graviditatis abdominalis causam adhue omnino igno- 


*) Hecker, l. c. 
**) Schultze diss. inaug. 1846 Halae. 
***) Zwanek, Beschreibg. des Bauchschnitts b. Grav. abdom. | Hambg. 1854, 

scimus. Quum autem haec anomalia in multiparis multo saepius accidat, quam in 
primiparis, ejus quoque ortum adhaesiones peritonaeales, quas graviditatis tubariae 
causam esse suspicantur (Virchow etc.), efficere maxime verisim:le est, 


Historia graviditatis. 

Uxor fabri lignarii Suhlen Eddelackensis die 29/10 1861 Kiliam missa est, ut 
ab Ill. Profess. Litzmann exploraretur. Ad illud tempus a Dr. Thomsen, doctissimo 
viro Eddelackensi, tractata ejusdem medici relationem de morbi natura secum habuit, 
ex qua malum graviditatem esse abdominalem a medico existimari sequitur. 

Ill. Prof. Litzmann tum examine et exploratione haec invenit: 

Aegrota XXXV annos nata, staturae mediocris, macer, pallidi visus et mor- 
bosi in infantia se sanam fuisse contendit.  Menstruatio, quae anno duodevicesimo 
primum apparuit, ab eo tempore excepto initio semper erat normalis. Mulier septem 
et dimidium per annos nupta liberos viventes tres, quorum unum ante nuptias, leviter 
et secundum naturam peperit. Partus postremus die 10/11 anni 1856 evenit. Con- 
ceptionem graviditatem, de qua mihi disserendum est, efficientem, in priore mensis 
Junii dimidio anni 1860 accidisse dicit, quo tempore menstruatio sex per hebdomades 
cessavisset. Tum revertentes menses quattuor hebdomades continenter perdurabant, 
atque hebdomade secunda doloribus ds ad partum similibus conjunctae erant. Qui 
dolores gravidam lectum appetere coegerunt atque et in surrigendo e lectulo et in 
omni eorporis contentione rediere. Postea etiam dolores haemorrhagiaeque e vagina 
omni labore graviore provocatae sunt, quae symptomata usque ad mediam gravidi- 
tatem suppositam in quiescendo evanuerunt. Praeterea circumferentiam ventris inpri- 
mis in latere sinistro gradatim crescere, mammasque tumere observatum est. Dolores 
vomitu saepe fuerunt conjuncti. De molestiis levibus in excernendo urinam faecesque, 
de crebra urinae cupiditate, numquam tamen de ischuria questa est gravida. n me- 
dia graviditate supposita motus foetales initio parvi, postea supra consuetudinem ve- 
hementes, sed dolores non efficientes in sinistro ventris latere animadversi sunt. Hoc 
tempore valetudo revertit, ita ut gravida rebus domesticis operam suam iterum prae- 
stare posset. E mammis minor lactis quantitas effluxit. Die 24/3 anni 1861 dolores 
perpetui, totam hebdomadem perdurantes, inprimis in foetus motionibus apparuerunt, 
qui doloribus ad partum non erant similes. Motus foetus tamen interea gradatim 
tenuiores facti die 30/3 anni 1861 omnino cessaverunt. Doloribus gravibus quoque 
sublatis ustionis sensatio quaedam in ventre, gravi massarum viridum vomitu conjuncta 


sola remansit. Haemorrhagia e vagina, quae jam ante foetum mortuum apparuerat, 

circiter decem hebdomades perduravit et quidem quattuordecim per dies profusa cum 
coagulorum atrorum, non tamen pannorum membranaceorum emissione conjuncta. 
Hebdomadibus quattuor post ustionis sensus in ventre, qui initio quietem nocturnam 
perturbaverat, gradatim cessavit. — Hebdomadibus decem post conatus relinquendi 
lectum primo a gravida fiunt. Valetudo mediocris revertit. Contentione tamen cor- 
poris majore recidiva provocata est, quae iterum aegrotam octo per hebdomades 
tenuit in lecto. Ab hoc tempore imbecilla remansit aegrota, ita ut laborem 
ne faciliorem quidem conficere posset. ^ Dolores tamen in ventre non  adfue- 
runt. Cireumferentia ventris post foetum mortuum diminuta nune nec crescit nec 
decrescit. Menstruatio reversa non est. Mammae longiore tempore post foetum mor- 
tuum gradatim detumescere coeperunt. Nec defaecationis nec urinae difficultates ad- 
sunt. à 

Exploratione ventris id, quod gravidae mense octavo graviditatis. ostendere 
solent invenitur. Foetus in sacco justo modo ovato, in medio alvo jacente conclusus 
est, qui eundem sensum, quem uterus elasticus, nec non in spatiis parvis fluctuationis 
sensum digitis explorantibus praebet. Partes foetus nec valde distinctae nec magnae 
sentiuntur; axis foetus longitudinalis in prima diagonali, ut vocatur, sita esse videtur. 
Lateri dextro sacci foetalis adjacens corpus carneum pyriforme animadvertitur, quod 
supra symphysin ossium pubis latitudine circiter volae manus prominet. Portio vagi- 
nalis brevis, aita, omnino ad partem dextram anteriorem dislocata, labia ejus crassiora 
sed pari longitudine, orificium uteri fere rotundum invenitur. n pelvis introitum 
prominens caput foetus juxta portionem cervicalem per fornicem vaginae digito sen- 
titur. Portio vaginalis in saccum foetalem continuo transire videtur. Pressu tamen 
externo ad corpus carneum, quod supra commemoravimus, cum interna investigatione 
conjuncto hoc corpus esse uterum cognoscitur, qui et sursum et deorsum, etiamsi 
parva latitudine ante saccum dislocari potest. Specillum longitudine 5" 9/" ad uteri 
directionem sine impedimento induci potest, acumen tamen specili cerei non misi 
indistincte in abdomine digito sentitur. Nisi pituitae lacteae parva quantitas specillo 
nihil adhaeret. 

lnitio hujus anni quum dc casus decursu quidquam audiendi cupidi essemus, 
ab Ill. Dr. Thomsen nobis orantibus hoc nuntium datum est: ,,Ab ilo tempore ae- 
grota parvis negotiis suis domesticis praefuit. Menses reversae in iisdem intervallis, 
ut in sanis, sed semper profusae atque octo perdies perdurantes apparuerunt. Ventris 
circumferentia gradatim decrevit. Aegrota quum mense octobris anni 1866 menstrua- 
atione gravissime affecta esset, die 5/11 1866 doloribus acerbissimis in abdomine 
lectum appetere coacta est, quem ab eo tempore non reliquit. Menstruatio ab illo 
tempore non revertit. Nec auxilio medici nec omnino medicamentis usa est aegrota*. 

De exploratione die 22/1 anni 1867 instituta nobis haec a medico relata sunt: 

,Ab initio anni 1867 diarrhóis pituitariis, quarum 10—12 per diem apparebant. 
aegrota laboravit, quo malo quamquam appetentia ciborum non deerat, horribili modo 
emacescuit. Exploratione externa tumor durus, in locis quibusdam tuberosus, mag- 
nitudine capitis infantis menses tres nati in ventre cognoscitur. Hoc tumore fere im- 
mobili latus sinistrum. abdominis, dextrum intestinis occupatur. 

Exploratione interna totum pelvis introitum massa dura, immobili expletuin 
esse animadvertitur. In latere dextro cavi pelvis ad ramum horizontalem ossis pubis 
pressa, quasi incarcerata, portio vaginalis sentitur, quae multo minor, quam in sanis, 
fere rudimentaris, ut ita dicam, apparet. Os uteri clausum ejusque labia atrophica 
inveniuntur. — Hyperaesthesiae diarrhóis effectae caussa exploratio per rectum omit- 
tenda fuit^. 


Die primo mensis februarii anni 1867 aegrota e vita decessit. 


Necropsia. 

Tegumentis abdominis dissectis tumor formae ovoideae, qui utero gravido 
erat similis, medico secanti (Dr. Thomsen) se ostendit. Huie tumori multis adhaesi- 
onibus cum. partibus vicinis firmissime tamen cum omento conjuncto in dextra parte 
anteriore uterus non eravidus adjacuit, qui ut jam in gravida vivente, ad ramum 
horizontalem ossis pubis dextrum pressus, quasi inter hunc et saccum foetalem incar- 
ceratus inveniebatur. 

Ill. Dr. Thomsen saccum foetalem cum adnexis de conjunctionibus diligen- 
tissime solvit statimque clinico obstetricio Kiliae benigne misit. Ill Prof. Litzmann 
quum praeparatum recondendum in annos in statu primo conservare optaret, praepa- 
ratio ejus et accuratior investigatio perfici non potuit. Poetus etiam exemptio e sacco 
ad qualitatem superficiei saeci internae inprimis placentae sedem explorandam mihi 
non licuit, quum dilapsio foetus valde macerati in fragmenta hac'manipulatione certe 
effecta esset. Quamobrem de praeparati qualitate nisi infra secutura, quibus ad sup- 
plendum. oculisque subjiciendam effigiem adjungere mihi liceat, nihil referre possum. 

Sacco foetali circiter est figura et magnitudo uteri mense sexto gravidi. Dia- 
meter ejus longitudinalis 20 C. M., diamet. transversa (loco latissimo) 15 C. M., dis- 
tantia externa inter parietem anteriorem et posteriorem 94 C. M. inventa est. Tectus 
est peritonaeo modice laevi, in quo adhaesiones permultae in obductione discissae, 
processuum cutaneorum velmajorum vel minorum instar facile cognoscuntur. In parte 
anteriore inferiore sacci vesica sita est, quae specillo per urethram in pariete anteriore 


vaginae. discissae facile inventam inducto itidem distinctissime demonstrari potest. 
ox 

Explanatio tabulae. 


PPP 


Fig. A.- 
a) anus. 
b) paries internus vaginae. 
c) urethra discissa. 
d) vesica. 
e) os uteri. 
f) cavum uteri pariesque ejus posterior. 
£g) fundus uteri. 
h) suleus impressionis ramo ossis pubis effectus. 
i) lig. uteri latum dextrum. 
k) tuba. Fallop. sinistra. 


l) coecum. 
m) aliae intestini partes. 

: : E. 
n) adhaesiones peritonaeales. " 


Fig. B. 

Apertura in sinistro latere sacci facta. 
a) ossa cranii. 
b) manus dextra. 
c) antibrachium sinistrum cum m1:anu. 
d) crus sinistrum, ex quo fibula prominet. 
e) pes sinister, e saeci cavo pau!lo protractus. 
f) pes dexter, vernice caseosa obtectus. 
g) crus dextrum. 
h) nates. 


w) superficies sacci interna. 








th. Anstv. CF Modr, Kiel. 

THESES. 


l. Laryngitis crouposa adultorum numquam indicat tracheotomiam. 


II. Paralysin diphtheritide effectam periphericam esse contendo. 
III. Uleus syphiliticum recens nisi insitione ab ulcere molli, ut vocatur, certe 


dignosci non potest. 

